Diari Oficial de la Generalitat Valenciana


Sumari del DOGV 8821, del 27-05-2020 (2020/3641)

Extracte de la Resolució de 20 de maig de 2020, del director de l'Agència Valenciana de Foment i Garantia Agrària, per la qual es convoquen, per a l'any 2020, les ajudes, finançades per FEADER, per a l'aplicació de mesures de gestió forestal sostenible.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8821

Data del DOGV
:   27-05-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/3641


Data del document
:   20-05-2020

Organisme emissor
:   Agència Valenciana de Foment i Garantia Agrària

Tipus de document
:   Extracte

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

Extracte de la Resolució de 20 de maig de 2020, del director de l'Agència Valenciana de Foment i Garantia Agrària, per la qual es convoquen, per a l'any 2020, les ajudes, finançades per FEADER, per a l'aplicació de mesures de gestió forestal sostenible. [2020/3641]  
BDNS (identif.): 506879.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans/index  
  
Primer. Finalitat  
La finalitat de les ajudes està descrita en els capítols II, III i IV de l'annex únic de l'ordre de bases, segons el detall següent:  
- Redacció d'instruments de gestió forestal sostenible. Capítol II: redacció i revisió justificada d'instruments de gestió forestal sostenible (projectes d'ordenació de muntanyes i plans tècnics de gestió forestal) a fi de garantir, quan siguen aplicats, la sostenibilitat ambiental i econòmica de l'ús i aprofitament dels recursos forestals.  
  
- Gestió forestal sostenible per a la millora ambiental i paisatgística i el foment dels ecosistemes forestals. Capítol III: realització d'actuacions de gestió forestal sostenible per a la millora ambiental i paisatgística i el foment dels ecosistemes forestals, encaminades a aconseguir els fins següents:  
· Dificultar l'expansió dels incendis forestals millorant l'estructura interna dels boscos i diversificant la distribució dels hàbitats naturals sobre el territori, de manera que es propicie la presència d'ecotons de gran riquesa ecològica que generen, al seu torn, discontinuïtats naturals de les masses boscoses;  
· Incrementar la resiliència natural dels ecosistemes forestals davant dels desastres naturals (plagues i malalties i condicions de sequera prolongada característica de l'actual canvi climàtic).  
· Fomentar la maduresa ecològica dels ecosistemes forestals mediterranis, millorant-ne la diversitat biològica i l'estabilitat estructural natural.  
- Inversions per a la transformació i comercialització de productes forestals. Capítol IV: valorització dels productes forestals per a fomentar la gestió sostenible de les masses forestals i crear un teixit industrial d'aprofitament, de transformació i comercialització dels principals productes forestals procedents de les muntanyes de la Comunitat Valenciana. La valorització dels productes forestals haurà d'integrar-se en projectes empresarials que revertisquen netament en la millora socioeconòmica del territori d'origen i, a més, suposen un valor afegit respecte a la millora tecnològica i ambiental dels sistemes de producció i comercialització.  
  
Segon. Persones beneficiàries  
- Redacció d'instruments de gestió forestal sostenible. Capítol II: les persones físiques o jurídiques, titulars de drets de propietat o d'ús i gaudi de terrenys forestals a la Comunitat Valenciana, privats o municipals, i no gestionats per la Generalitat. Així mateix, les persones físiques titulars de drets de propietat o d'ús i gaudi de terrenys forestals a la Comunitat Valenciana, agrupades sense constituir personalitat jurídica, per a realitzar en comú les actuacions previstes en l'esmentat capítol.  
  
- Gestió forestal sostenible per a la millora ambiental i paisatgística i el foment dels ecosistemes forestals. Capítol III: les persones físiques o jurídiques, titulars de drets de propietat o d'ús i gaudi de terrenys forestals a la Comunitat Valenciana, privats o municipals, i no gestionats per la Generalitat. Així mateix, les persones físiques titulars de drets de propietat o d'ús i gaudi de terrenys forestals a la Comunitat Valenciana, agrupades sense constituir personalitat jurídica, per a realitzar en comú les actuacions previstes en l'esmentat capítol.  
- Inversions per a la transformació i comercialització de productes forestals. Capítol IV:  
· Les persones físiques o jurídiques amb domicili fiscal i activitat principal radicats a la Comunitat Valenciana, que realitzen o es comprometen a realitzar activitats industrials de mobilització, transformació i/o comercialització de productes forestals no fusters (suro, resines, plantes aromàtiques i medicinals, mel, fruites i altres productes alimentaris forestals); de la llenya residual procedent de tractaments silvícoles; i de les tales i dels aprofitaments forestals la destinació dels quals siga la producció de biomassa o altres productes transformats; i que responguen a la definició de microempreses, petites i mitjanes empreses (pime), d¿acord amb els criteris establits en l'annex I del Reglament (UE) núm. 702/2014;  
· Les persones físiques o jurídiques, titulars de drets de propietat o d'ús i gaudi de terrenys forestals a la Comunitat Valenciana, privats o municipals, i no gestionats per la Generalitat;  
· Les persones físiques titulars de drets de propietat o d'ús i gaudi de terrenys forestals a la Comunitat Valenciana, agrupats sense constituir personalitat jurídica, per a realitzar en comú les actuacions previstes en l'esmentat capítol;  
· Les associacions forestals amb personalitat jurídica per a les actuacions definides en els apartats c i d de la base tercera de l'ordre de bases.  
  
  
Tercer. Bases reguladores  
Ordre 3/2020, de 12 de febrer, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores per a la concessió d'ajudes per a l'aplicació de mesures de gestió forestal sostenible en el marc del Programa de desenvolupament rural de la Comunitat Valenciana 2014-2020 (DOGV 8745, 21 de febrer).  
  
Quart  
Import: 204.000,00 euros en 2020 i 94.784.293,55 euros en 2021, distribuïdes de la manera següent:  
  
 Anualitat 2020 Anualitat 2021  
Operació 8.5.1. Instruments de gestió forestal sostenible (capítol II) 4.000,61 558.160,36  
Operació 8.5.2. Gestió forestal sostenible per a la millora ambiental i paisatgística i el foment dels ecosistemes forestals (capítol III) 100.000,00 75.843.927,36  
Operació 8.6.1. Inversions per a la transformació i comercialització de productes forestals (capítol IV) 100.000,00 5.323.972,83  
  
  
Cinqué  
Termini de presentació de sol·licituds: un mes, a comptar de l'endemà de la publicació en el DOGV de la resolució.  
  
València, 20 de maig de 2020.- El director de l'Agència Valenciana de Foment i Garantia Agrària: Francisco Rodríguez Mulero.